**Angleščina na daljavo**

Dragi učenci in spoštovani starši!

Ker se za nekaj časa ne bomo mogli videti, bomo z našim šolskim delom nadaljevali od doma z učenjem na daljavo.

Kaj boste potrebovali za delo pri predmetu TJA v naslednjih tednih?

**1. Računalnik, tablico ali telefon z internetno povezavo**

**2. Zvezek**

**3. Učbenik, ki ga uporabljamo pri urah (učenci od 4. razreda naprej)**

Nekateri boste za računalnikom sedeli več časa (učenci od 6. do 9. razreda) drugi manj,

vaš obstoječi zvezek za angleščino bo glavni pripomoček za delo, saj boste z njim dokazovali svoje učenje in znanje sebi in nama. Pogosto boste svoje aktivnosti, naloge, zapisano besedilo ali izdelek fotografirali in nama poslali na elektronski naslov ali preko računalniške aplikacije, ki se jo bomo skupaj naučili uporabljati. Čakajo nas torej novi izzivi!

Vsa nadaljnja navodila za delo sledijo.

Začnemo s ponedeljkom! Do takrat pa imate na voljo svoja gradiva, za ponavljanje snovi doma, rešujete lahko interaktivne naloge na spletni strani Arnes2.

Za vsa vprašanja in povratne informacije sva vam na voljo na najinih elektronskih naslovih:

romana.gabrovec@os-dornava.si ali romana.gabrovec@guest.arnes.si

in

julija.preac@guest.arnes.si

Potrudite se po svojih najboljših močeh in ostanite zdravi!

Učiteljici Romana Gabrovec in Julija Preac ☺